P6_TA(2007)0068

A legfeljebb tizenkét hónapos szarvasmarhák húsának értékesítése *

Az Európai Parlament 2007. március 14-i jogalkotási állásfoglalása a legfeljebb tizenkét hónapos szarvasmarhák húsának értékesítéséről szóló tanácsi rendeletre irányuló javaslatról (COM(2006)0487 - C6-0330/2006 - 2006/0162(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2006)0487) [1],

- tekintettel az EK-Szerződés 37. cikkének (2) bekezdésére, amely alapján a Tanács konzultált a Parlamenttel (C6-0330/2006),

- tekintettel eljárási szabályzata 51. cikkére,

- tekintettel a Mezőgazdasági és Vidékfejlesztési Bizottság jelentésére (A6-0006/2007),

1. jóváhagyja a Bizottság javaslatát, annak módosított formájában;

2. felkéri a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot a Parlamenttel való konzultációra abban az esetben, ha lényegesen módosítani kívánja a Bizottság javaslatát;

5. utasítja elnökét, hogy továbbítsa a Parlament álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(5) preambulumbekezdés

(5) Az egységes piac működésének javítása érdekében helyénvaló a legfeljebb tizenkét hónapos szarvasmarhák húsának értékesítését megszervezni, hogy ez az értékesítés minél átláthatóbbá váljon. Így a kapcsolódó termelést is jobban meg lehet szervezni. Ehhez helyénvaló pontosan rögzíteni minden tagállam nyelvén a legfeljebb tizenkét hónapos szarvasmarhák húsának értékesítésekor használandó kereskedelmi megnevezést. Ez az intézkedés javítani fogja a fogyasztók információhoz való hozzáférését. | (5) Az egységes piac működésének javítása érdekében helyénvaló a legfeljebb tizenkét hónapos szarvasmarhák húsának értékesítését megszervezni, hogy ez az értékesítés minél átláthatóbbá váljon. Így a kapcsolódó termelést is jobban meg lehet szervezni. Ehhez helyénvaló pontosan rögzíteni minden tagállam nyelvén a legfeljebb tizenkét hónapos szarvasmarhák húsának vagy az emberi fogyasztásra szánt húskészítmények értékesítésekor használandó kereskedelmi megnevezést. Ez az intézkedés javítani fogja a fogyasztók információhoz való hozzáférését. |

2. módosítás

(12) preambulumbekezdés

(12) Helyénvaló ugyanakkor előírni, hogy a legfeljebb tizenkét hónapos szarvasmarhák húsát a kategóriájuknak megfelelő betűvel jelöljék meg, és hogy e húsok címkéjén tüntessék fel az állatok vágási korát. | (12) Helyénvaló ugyanakkor előírni, hogy a legfeljebb tizenkét hónapos szarvasmarhák húsát a kategóriájuknak megfelelő betűvel, kereskedelmi megnevezésükkel és az állatok vágási korával jelöljék meg, és ezeket az adatokat tüntessék fel e húsok címkéjén. Ezeknek az adatoknak az összes kereskedelmi okmányokon is szerepelniük kellene. |

3. módosítás

(13) preambulumbekezdés

(13) Biztosítani kell, hogy azok a piaci szereplők, akik az e rendeletben előírt megnevezéseket ki szeretnék egészíteni más, nem kötelező tájékoztatással, ezt megtehessék a szarvasmarhák azonosítási és nyilvántartási rendszerének létrehozásáról, továbbá a marhahús és marhahústermékek címkézéséről, valamint a 820/97/EK tanácsi rendelet hatályon kívül helyezéséről szóló, 2000. július 17-i 1760/2000/EK európai parlamenti és tanácsi rendelet 16. és 17. cikkében előírt eljárást követve. | (13) Biztosítani kell, hogy azok a piaci szereplők, akik az e rendeletben előírt megnevezéseket ki szeretnék egészíteni más, nem kötelező tájékoztatással - például a felhasznált takarmány típusával -, ezt megtehessék a szarvasmarhák azonosítási és nyilvántartási rendszerének létrehozásáról, továbbá a marhahús és marhahústermékek címkézéséről, valamint a 820/97/EK tanácsi rendelet hatályon kívül helyezéséről szóló, 2000. július 17-i 1760/2000/EK európai parlamenti és tanácsi rendelet 16. és 17. cikkében előírt eljárást követve. |

4. módosítás

(14) preambulumbekezdés

(14) A címkén szereplő információk e rendelet szerinti helyes használatának biztosítása érdekében helyénvaló előírni, hogy nyilvántartásba vegyék azokat az adatokat, amelyek segítségével a termelés és értékesítés minden szakaszában szavatolható, hogy ezek az információk megfelelnek a valóságnak. | (14) A címkén szereplő információk e rendelet szerinti helyes használatának biztosítása érdekében helyénvaló előírni, hogy nyilvántartásba vegyék azokat az adatokat, amelyek segítségével a termelés és értékesítés minden szakaszában szavatolható, hogy ezek az információk megfelelnek a valóságnak. Ezen információk egy részét azonban a termékek végső fogyasztóhoz való eljuttatásának szakaszában nem szükséges megadni. |

5. módosítás

(15a) preambulumbekezdés (új)

| (15a) A tagállamoknak meg kell határozniuk az e rendelet rendelkezéseinek megsértése esetén alkalmazandó szankciók rendszerét, és biztosítaniuk kell ezek végrehajtását. E szankcióknak arányosnak kell lenniük, de elegendő visszatartó erővel kell rendelkezniük. Az újracímkézéstől vagy visszaküldéstől az egyszerű megsemmisítésig terjedhetnének. |

6. módosítás

1. cikk (1) bekezdése, második albekezdés

A rendelet a Közösségben termelt és a Közösségbe harmadik országokból behozott, legfeljebb tizenkét hónapos szarvasmarhákból származó húsra alkalmazandó. | A rendelet a Közösségben termelt és a Közösségbe harmadik országokból behozott, ... után [2] levágott, legfeljebb tizenkét hónapos szarvasmarhákból származó húsra alkalmazandó. |

7. módosítás

1. cikk, (2) bekezdés

(2) Ez a rendelet az 1208/81/EGK tanácsi rendelet [3] rendelkezéseinek sérelme nélkül alkalmazandó. | (2) Ez a rendelet a hasított kifejlett marhák közösségi osztályozási rendszeréről szóló, 2006. július 24-i 1183/2006/EK tanácsi rendelet [4] rendelkezéseinek sérelme nélkül alkalmazandó. |

8. módosítás

1. cikk, (3) bekezdés

(3) Ez a rendelet nem alkalmazandó olyan legfeljebb tizenkét hónapos szarvasmarhák húsára, amelyekre oltalom alatt álló eredetmegjelölést vagy földrajzi jelzést jegyeztek be az 510/2006/EK rendelet 7. cikkének megfelelően. | (3) Ez a rendelet nem alkalmazandó olyan legfeljebb tizenkét hónapos szarvasmarhák húsára, amelyekre oltalom alatt álló eredetmegjelölést vagy földrajzi jelzést jegyeznek be az 510/2006/EK rendelet 7. cikkének megfelelően. |

9. módosítás

2. cikk

E rendelet értelmében "húsnak" minősül bármely, legfeljebb tizenkét hónapos szarvasmarhákból származó hasított test, csontos vagy csont nélküli hús belsőségekkel vagy ezek nélkül, frissen, fagyasztva vagy mélyhűtve, akár kiszerelve vagy csomagolva, akár nem. | E rendelet értelmében "húsnak" minősül bármely, legfeljebb tizenkét hónapos szarvasmarhákból származó, emberi fogyasztásra szánt hasított test, csontos vagy csont nélküli hús és belsőség, akár darabolva, akár nem, frissen, fagyasztva vagy mélyfagyasztva, akár kiszerelve vagy csomagolva, akár nem. E rendelet rendelkezéseit kell alkalmazni a húst tartalmazó készítményekre, feldolgozott és főtt termékekre is. |

10. módosítás

3. cikk

Vágáskor a legfeljebb tizenkét hónapos szarvasmarhákat a piaci szereplők a 8. cikk (1) bekezdésében említett illetékes hatóság felügyelete alatt az I. mellékletben meghatározott kategóriák egyikébe sorolják. | Vágáskor a legfeljebb tizenkét hónapos szarvasmarhákat a piaci szereplők a 8. cikk (1) bekezdésében említett illetékes hatóság felügyelete alatt az I. mellékletben meghatározott kategóriák egyikébe sorolják. A tagállamok meghozzák a szükséges intézkedéseket, hogy biztosítsák e rendelkezés betartását. |

11. módosítás

4. cikk (1) bekezdése, első albekezdés

(1) A legfeljebb tizenkét hónapos szarvasmarhák húsát csak a II. mellékletben szereplő, az egyes tagállamok számára különkülön megállapított kereskedelmi megnevezéssel vagy megnevezésekkel szabad forgalmazni. | (1) A legfeljebb tizenkét hónapos szarvasmarhák húsát csak a II. mellékletben szereplő, az egyes tagállamok számára különkülön megállapított kereskedelmi megnevezéssel vagy megnevezésekkel szabad forgalmazni. E megnevezésnek szerepelnie kell minden kereskedelmi okmányon. |

12. módosítás

4. cikk, (2a) bekezdés (új)

| (2a) Ezt a rendeletet csak akkor kell alkalmazni, ha a nyolc hónapnál idősebb szarvasmarhák húsát nem "marhahús" (vagy a többi közösségi nyelvben a felnőtt szarvasmarha húsára használt ezzel egyenértékű kifejezés) megnevezéssel értékesítik. |

13. módosítás

5. cikk (1) bekezdése, bevezető rész

(1) A 2000/13/EK európai parlamenti és tanácsi rendelet 3. cikkének (1) bekezdése és a 1760/2000/EK rendelet 13., 14. és 15. cikkének sérelme nélkül a legfeljebb tizenkét hónapos szarvasmarhák húsának címkéjén a piaci szereplők a termelés és az értékesítés minden szakaszában feltüntetik a következő információkat: | (1) A 2000/13/EK európai parlamenti és tanácsi rendelet 3. cikkének (1) bekezdése és a 1760/2000/EK rendelet 13., 14. és 15. cikkének sérelme nélkül a legfeljebb tizenkét hónapos szarvasmarhák húsának címkéjén a piaci szereplők feltüntetik a következő információkat: |

14. módosítás

5. cikk (1) bekezdése, a) pont

a)a kategóriát jelölő betűt, a rendelet I. mellékletében meghatározottak szerint, | a)a kategóriát jelölő betűt, a rendelet I. mellékletében meghatározottak szerint, a termelés és az értékesítés valamennyi szakaszában, a termék végső fogyasztóhoz való eljuttatásának szakasza kivételével, |

15. módosítás

5. cikk (1) bekezdése, b) pont

b) a kereskedelmi megnevezést e rendelet 4. cikke értelmében, | b)a kereskedelmi megnevezést e rendelet 4. cikke értelmében, a termelés és az értékesítés valamennyi szakaszában, |

16. módosítás

5. cikk, (1a) bekezdés (új)

| (1a) Az (1) bekezdés a), b) és c) pontjában említett információknak valamennyi kereskedelmi okmányon szerepelniük kell. |

17. módosítás

5. cikk (2) bekezdése, második albekezdés

A tagállamoknak nem kell kötelezővé tenniük az (1) bekezdés a) pontjában említett információk feltüntetését, azzal a feltétellel, hogy a fogyasztók tájékoztatása megfelelően biztosítva van. | törölve |

18. módosítás

7. cikk, második albekezdés, a) pont

a) az állatok azonosítási száma és születési ideje; | a)az állatok azonosítási száma és születési ideje, kizárólag a levágást végző létesítmények szintjén; |

19. módosítás

8. cikk, (1) bekezdés

(1) A tagállamok [ 2007. július 1-je] előtt kijelölik a rendelet alkalmazásához kapcsolódó ellenőrzésekért felelős illetékes hatóságokat és tájékoztatják erről a Bizottságot. | (1) A tagállamok ... előtt [5] kijelölik a rendelet alkalmazásához kapcsolódó, hivatalos ellenőrzésekért felelős illetékes hatóságokat és tájékoztatják erről a Bizottságot. |

20. módosítás

9a. cikk (új)

| 9a. cikk Szankciók A tagállamok határozzák meg az alkalmazandó szankciórendszert arra az esetre, ha az ellenőrzések során az e rendeletben meghatározott feltételek betartásának elmulasztását állapítják meg. E szankcióknak hatékonynak, arányosnak és visszatartó erejűnek kell lenniük. A tagállamok e rendelkezésekről legkésőbb ...-ig [6] értesítik a Bizottságot, és valamennyi későbbi módosításról is a lehető legrövidebb időn belül tájékoztatást adnak. |

21. módosítás

10. cikk, (2) bekezdés

2. Az I. és II. melléklet a 1254/1999/EK rendelet 43. cikkének (2) bekezdésében említett eljárással összhangban módosítható. | törölve |

22. módosítás

I. melléklet, első albekezdés, A) pont

A)X kategória: nyolc hónapos vagy ennél fiatalabb szarvasmarhák | A)V kategória: nyolc hónapos vagy ennél fiatalabb szarvasmarhák |

A kategóriát azonosító betű: X. | A kategóriát azonosító betű: V. |

23. módosítás

I. melléklet, első albekezdés, B) pont

B)Y kategória: tizenkét hónapos vagy ennél fiatalabb, de nyolc hónapnál idősebb szarvasmarhák | B)Z kategória: tizenkét hónapos vagy ennél fiatalabb, de nyolc hónapnál idősebb szarvasmarhák |

A kategóriát azonosító betű: Y. | A kategóriát azonosító betű: Z. |

24. módosítás

II. melléklet, A) pont, bevezető rész

A)Az X kategóriába tartozó szarvasmarhák húsára vonatkozóan: | A)A V kategóriába tartozó szarvasmarhák húsára vonatkozóan: |

25. módosítás

II. melléklet, B) pont, bevezető rész

B)Az Y kategóriába tartozó szarvasmarhák húsára vonatkozóan: | B)A Z kategóriába tartozó szarvasmarhák húsára vonatkozóan: |

[1] A Hivatalos Lapban még nem tették közzé.

[**] A rendelet hatálybalépésének időpontja.

[3] HL L 123.,1981.5.7., 3. o.

[4] HL L 214., 2006.8.4., 1. o.

[*****] A rendelet hatálybalépésének napja.

[******] Az e rendelet hatálybalépésének időpontja után tizenkét hónap.

--------------------------------------------------